Opinjoni tal-Kummissjoni skond l-Artikolu 251 (2), tielet sub-paragrafu, punt (c) tat-Trattat KE, dwar l-emenda(i) tal-Parlament Ewropew tal-pożizzjoni komuni tal-Kunsill fir-rigward ta’ proposta għall regolament tal-Parlament ewropew u tal-Kunsill dwar l-affermazzjonijiet ta’ nutrizzjoni u ta’ saħħa fuq prodotti ta’ l-ikel jemenda l-proposta tal-Kummissjoni b’mod konformi ma’ l-Artikolu 250(2) tat-Trattat KE /* KUMM/2006/0368 finali - COD 2003/0165 */





[pic] | KUMMISSJONI TAL-KOMUNITAJIET EWROPEJ | Brussel 12.7.2006 KUMM(2006) 368 finali 2003/0165 (COD) OPINJONI TAL-KUMMISSJONI skond l-Artikolu 251 (2), tielet sub-paragrafu, punt (c) tat-Trattat KE, dwar l-emenda(i) tal-Parlament Ewropew tal-pożizzjoni komuni tal-Kunsill fir-rigward ta’ proposta għall REGOLAMENT TAL-PARLAMENT EWROPEW U TAL-KUNSILL dwar l-affermazzjonijiet ta’ nutrizzjoni u ta’ saħħa fuq prodotti ta’ l-ikel JEMENDA L-PROPOSTA TAL-KUMMISSJONI b’mod konformi ma’ l-Artikolu 250(2) tat-Trattat KE 2003/0165 (COD) OPINJONI TAL-KUMMISSJONI skond l-Artikolu 251 (2), tielet sub-paragrafu, punt (c) tat-Trattat KE, dwar l-emenda(i) tal-Parlament Ewropew tal-pożizzjoni komuni tal-Kunsill fir-rigward ta’ proposta għall REGOLAMENT TAL-PARLAMENT EWROPEW U TAL-KUNSILL dwar l-affermazzjonijiet ta’ nutrizzjoni u ta’ saħħa fuq prodotti ta’ l-ikel 1. INTRODUZZJONI L-Artikolu 251(2), it-tielet sotto-paragrafu, punt (c) tat-Trattat tal-KE jiddisponi li l-Kummissjoni għandha tagħti opinjoni dwar l-emendi proposti mill-Parlament Ewropew fit-tieni qari. Il-Kummissjoni qed tagħti hawn taħt l-opinjoni tagħha dwar l-emendi proposti mill-Parlament. 2. Sfond Id-data tat-trasmissjoni tal-proposta lill-PE u l-Kunsill (dokument COM(2003) 424 finali – 2003/0165COD): | 17 ta’ Lulju 2003 | Id-data ta’ l-opinjoni tal-Kumitat Ekonomiku u Soċjali Ewropew: | 26 ta’ Frar 2004 | Id-data ta’ l-opinjoni tal-Parlament Ewropew, l-ewwel qari: | 26 ta’ Mejju 2005 | Id-data ta’ l-adozzjoni tal-pożizzjoni komuni | 8 ta’ Diċembru 2005 | Id-data ta’ l-opinjoni tal-Parlament Ewropew, it-tieni qari | 16 ta’ Mejju 2006 | 3. Għan tal-proposta Din il-proposta tkopri l-affermazzjonijiet ta’ nutrizzjoni u ta’ saħħa użati fit-tikketti, fil-preżentazzjoni u fir-reklamar ta’ l-ikel. Dawk l-affermazzjonijiet ta’ nutrizzjoni u ta’ saħħa li huma konformi mad-dispożizzjonijiet ta’ dan ir-Regolament biss se jkunu permessi fit-tikketti, fil-preżentazzjoni u fir-reklamar tal-prodotti ta’ l-ikel li jitqiegħdu fis-suq fi ħdan il-Komunità u li jitwasslu hekk lill-konsumatur finali. L-obbjettivi prinċipali ta’ din il-proposta huma dawn li ġejjin: – li jinkiseb livell għoli ta’ protezzjoni tal-konsumatur billi tiġi rregolata d-dispożizzjoni ta’ informazzjoni addizzjonali volontarja, li tmur lilhinn minn dik l-informazzjoni obbligatorja prevista mil-leġiżlazzjoni ta’ l-UE; – li jittejjeb il-moviment ħieles tal-prodotti fi ħdan is-suq intern; – li tiżdied is-sigurtà legali għall-operaturi ekonomiċi; – li tiġi żgurata kompetizzjoni ġusta fil-qasam ta’ l-ikel; u – li tiġi mħeġġa u protetta l-innovazzjoni fil-qasam ta’ l-ikel. Ir-regoli proposti jiżguraw li l-prodotti ta’ l-ikel li juru dikjarazzjonijiet ta’ nutrizzjoni u ta’ saħħa jitpoġġewlhom tikketti u tingħatalhom pubbliċità b’mod ġenwin u li jiftiehem. Bl-adozzjoni ta’ regoli li jirregolaw l-informazzjoni dwar il-prodotti ta’ l-ikell u l-valur nutrittiv tagħhom fuq it-tikketta, il-konsumaturi jkunu jistgħu jagħmlu għażliet bis-sens ibbażati fuq informazzjoni. Dan jikkontribwixxi wkoll għal livell ogħla ta’ protezzjoni għas-saħħa tal-bniedem. Tikketti xierqa jistgħu fil-fatt jiggwidaw fid-direzzjoni ġusta lill-konsumaturi biex dawn jadottaw dieta tajba għas-saħħa, u jiffaċilitaw għażliet pożittivi u informati. Dawn ir-regoli jikkunsidraw ukoll l-importanza għall-industrija ta’ l-ikel biex din ikollha qafas regolamentari biex b’hekk dan jippermettilhom jinnovaw u jibqgħu kompetittivi fil-livell Komunitarju u internazzjonali. Dan jagħti wkoll lill-operaturi ekonomiċi sigurtà legali u ambjent aktar prevedibbli. Din il-proposta kienet prevista fil- White Paper dwar is-Sigurtà fl-Ikel (COM(1997) 719 finali – Azzjoni Nru 65). L-adozzjoni tagħha se tikkontribwixxi għat-twettiq tal-qafas regolamentari li jkopri t-tikketti tal-prodotti ta’ l-ikel għall-konsum uman, u se tippermetti li tkun ipprovduta informazzjoni nutrittiva aħjar lill-konsumaturi u tippermettilhom jagħmlu għażliet ibbażati fuq informazzjoni dwar id-dieta u l-konsum tagħhom. 4. Opinjoni tal-Kummissjoni dwar l-emendi mill-Parlament Ewropew 4.1. Emendi aċċettati mill-Kummissjoni Il-Kummissjoni tista’ taċċetta l-emendi 50 sa 89, li huma l-emendi kollha adottati mill-Parlament Ewropew. L-emendi 50 sa 60 adattaw il-premessi bl-artikoli emendati. L-emendi 61 sa 64 jaġġustaw l-ambitu tar-Regolament. L-emendi 65 u 66 qed jittrattaw il-profili nutrittivi li l-prodotti ta’ l-ikel se jkollhom jissodisfaw sabiex ikunu jistgħu juru dikjarazzjonijiet. L-emendi 73 sa 84 qed jittrattaw il-proċeduri ta’ awtorizzazzjoni għad-dikjarazzjonijiet ta’ saħħa, u l-emendi 87 u 89 jestendu l-perjodi tranżitorji. Dawn l-emendi huma r-riżultat ta’ kompromess miftiehem milħuq bejn il-Parlament Ewropew, il-Kunsill u l-Kummissjoni matul it-tieni qari. L-emendi huma skond l-obbjettivi tal-Kummissjoni għall-proposta u jżommu l-bilanċ ta’ l-interessi akkwistat fil-pożizzjoni komuni. 5. KONKLUżJONI Skond l-Artikolu 250(2) tat-Trattat tal-KE, il-Kummissjoni temenda l-proposta tagħha kif stabbilit hawn fuq.